fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi en tr fi es en en fi fi fi fi fi fi fi fi fi fi fi fi fi nl en ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi pt fi pt fi fi fi fi fi fi fi fi fi fi fi fi fi en fi en fi fi fi fi fi
Teollisuuden sähköistyminen ja P2X-ratkaisut | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Sähköistymisellä on merkittävä rooli ilmastokriisin hillitsemisessä. Niin liikenteen kuin tuotannonkin suhteen yhteiskuntamme ja teollisuutemme sähköistyminen on elintärkeää.
Power-to-X (P2X) teknologioiden avulla voimme vastata useimpien uusiutuvien energiamuotojen kausittaiseen ja ajoittaiseen saatavuuteen ja muuntaa ylijäämäsähkön tai muun energian tuotteiksi, joita voidaan käyttää raaka-aineina.
VTT:n fokusalueet Power-to-X -teknologioissa ja teollisessa sähköistymisessä
VTT pyrkii kehittämään P2X-teknologioita, jotka auttavat ratkaisemaan uusiutuvan energian saatavuusongelman ja vähentämään hiilidioksidia ilmakehässämme.
Keskitymme teknologisesti ja taloudellisesti käyttökelpoisiin P2X-ratkaisuihin, jotka tuottavat konkreettisia hyötyjä teollisuudelle.
VTT tekee P2X- ja sähköistysprojekteja esimerkiksi öljynjalostus-, sementti- ja kalkki-, rauta- ja teräs-, sekä puu- ja selluteollisuutta edustavien asiakkaiden kanssa.
Solution Sales Lead, Hydrogen and industrial energy
Pilotointia VTT:n Power-to-X ja CCU-demoalustan avulla
Me VTT:llä autamme asiakkaitamme tunnistamaan mahdollisuudet hiilettömään toimintaan ja sähköistymiseen ja edistämään niitä P2X-teknologioiden, polttoainekennojen, vetyteknologian sekä hiilidioksidin talteenoton ja varastoinnin (CCU & CCS) konseptien avulla. P2X-teknologialla ylijäämäisestä uusiutuvasta energiasta voidaan tuottaa puhdasta vetyä, joka voidaan edelleen muuntaa erilaisiksi tuotteiksi hiilidioksidin tai typen avulla.
VTT:n pilotti auttoi teollisen skaalan P2X-projektin vauhtiin Suomessa
Vantaan Energia ilmoitti vuonna 2021 toteuttavansa suunnitelmansa suuren vetylaitoksen rakentamisesta Vantaalle vuoteen 2025 mennessä. Tulevan laitoksen on tarkoitus vedyn avulla tuottaa hiilineutraalia, synteettistä maakaasua vihreästä sähköstä ja hiilidioksidista. VTT on tukenut Vantaan Energiaa investointiprojektin riskien minimoimisessa ja auttanut löytämään parhaat käytännön ratkaisut teollisen skaalan toteutukseen.
Lue lisää: näin alueelliset energiayhtiöt voivat hyötyä vedystä
Tärkeimmät P2X-palvelumme teollisuudelle sisältävät:
Uudet puhdasta vetyä ja hiilidioksidia hyödyntävät teknologiakonseptit polttoaineille, kemikaaleille ja materiaaleille
Uusien, puhdasta vetyä ja hiilidioksidia hyödyntävien konseptien teknologinen ja taloudellinen arviointi lisäarvoa tuottavia tuotteita varten
Demonstraatiot ja konseptien validointi P2X-konseptien kehitykseen ja älykkäiden digitaalisten ratkaisujen tueksi
Puhtaan energian integraation ja sektorikytkennän analyysit sisältäen markkinanäkökulman
Konseptikehitys teollisuuden sähköistymisen prosesseille
Kalsiumkarbonaattiin perustuvien teollisten prosessien sähköistäminen sähköisen polttouunijärjestelmän avulla
Älykkäät digitaaliset ratkaisut teollisiin prosesseihin ja energiajärjestelmiin (vakaan tilan ja dynaamiset mallinnukset, data-analyysi ja koneoppiminen)
E-Fuel -projekti: yhdessä kohti kestäviä liikenteen polttoaineita
Tällä hetkellä liikenteen globaalit päästöt kattavat noin 15 % maailman kasvihuonekaasupäästöistä. Akuuttiin päästöjen vähentämisen tarpeeseen vastaa synteettisten polttoaineiden markkina, jonka odotetaan kasvavan miljooniin tonneihin vuoteen 2030 mennessä pelkästään Euroopassa.
VTT koordinoi E-Fuel -tutkimusprojektia, joka tuo alan johtavat toimijat yhteen. Tutkimusprojektissa kehitetään vetytuotannon integraatiota korkean lämpötilan elektrolyysillä, käyttäen kiinteää oksidi-elektrolysaattori -solua (SOEC), hiilidioksidin talteenottoa ja Fischer-Tropsch -polttoainesynteesiä.
Lue lisää E-Fuelista ja synteettisten polttoaineiden kasvavasta markkinasta
Pilotointia VTT:n Power-to-X ja CCU-demoalustan avulla
Työskentelemme asiakkaidemme kanssa innovaatiosta implementointiin. CCU- ja CCS-ratkaisuja kehitettäessä voimme hyödyntää pilotointia power-to-chemicals ja power-to-fuel -testauksissa ja demonstraatiokampanjoissa teollisuuslaitoksissa globaalisti.
Pilotointijärjestelmäämme kuuluu useita liikuteltavia kontteja, joita voitaan operoida itsenäisesti tai integroituna alustana valitulla yhdistelmällä:
Direct Air Capture (DAC) -laite hiilidioksidin talteenottoon ilmasta, kapasiteetti 3–4kg CO2/päivä
CO2 -talteenotto kalkkipolttouuneista (sähkölämmitteinen pyörivä polttouuni)
CO2 -talteenottoyksikkö, joka hyödyntää natriumkarboniittiliuosta imeytykseen
30 kW protoninvaihtokalvo (PEM) vesielektrolysaattori, joka tuottaa vetyä 4 Nm3/h kapasiteetilla
Korkean lämpötilan kiinteä oksidikenno -elektrolysaattorijärjestelmä
Imeytys/kaasun puhdistuslaite saastuneelle syöttökaasulle
CPOx/rWGS-yksikkö hiilidioksidin prosessointiin paikan päällä
Fischer-Tropsch -synteesiyksikkö, joka tuottaa nestemäistä hiilivetyä 3–5 L/pv ja 6–9 L/pv kiinteää hiilivetyä
Katalyyttinen metanaatioyksikkö, joka tuottaa 1 Nm3/h SNG
Uusiutuvan ja hiilineutraalin energian tehokas hyödyntäminen teollisuudessa, liikenteessä ja rakennuksissa on avainasemassa, kun ratkomme ilmastokysymyksiä. Tulevaisuuden puhtaaseen energiajärjestelmään voivat kuitenkin osallistua kaikki – myös me tavalliset ihmiset. Pienilläkin yksilön valinnoilla on suuri vaikutus.
Hiilineutraali ja älykäs energiajärjestelmä
Lisää aiheeseen liittyvää sisältöä
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022